CELEX: 32017R0173
Language: sk
Date: 2017-02-01 00:00:00
Title: Vykonávacie nariadenie Komisie (EÚ) 2017/173 z 1. februára 2017, ktorým sa mení nariadenie (ES) č. 1292/2008 a vykonávacie nariadenie (EÚ) č. 887/2011, pokiaľ ide o názov držiteľa povolenia Bacillus amyloliquefaciens CECT 5940 a Enterococcus faecium CECT 4515 (Text s významom pre EHP )

2.2.2017   
            
            
               SK
            
            
               Úradný vestník Európskej únie
            
            
               L 28/5
            
         VYKONÁVACIE NARIADENIE KOMISIE (EÚ) 2017/173
   z 1. februára 2017,
   ktorým sa mení nariadenie (ES) č. 1292/2008 a vykonávacie nariadenie (EÚ) č. 887/2011, pokiaľ ide o názov držiteľa povolenia Bacillus amyloliquefaciens CECT 5940 a Enterococcus faecium CECT 4515
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Spoločnosť Norel SA predložila v súlade s článkom 13 ods. 3 nariadenia (ES) č. 1831/2003 žiadosť s návrhom na zmenu názvu držiteľa povolenia, pokiaľ ide o nariadenie Komisie (ES) č. 1292/2008 (2) a vykonávacie nariadenie Komisie (EÚ) č. 887/2011 (3).
            
         
               (2)
            
            
               Žiadateľ tvrdí, že spoločnosť Evonik Nutrition & Care GmbH získala od spoločnosti Norel SA práva na uvádzanie na trh kŕmnych doplnkových látok Bacillus amyloliquefaciens CECT 5940 a Enterococcus faecium CECT 4515 s účinnosťou od 4. júla 2016. Žiadateľ na podporu svojej žiadosti predložil príslušné údaje.
            
         
               (3)
            
            
               Navrhovaná zmena držiteľa povolenia je výhradne administratívnej povahy a nezahŕňa nové posúdenie daných doplnkových látok. Európsky úrad pre bezpečnosť potravín bol o žiadosti informovaný.
            
         
               (4)
            
            
               Aby spoločnosť Evonik Nutrition & Care GmbH mohla využívať svoje práva na uvádzanie na trh, je potrebné zmeniť podmienky príslušných povolení.
            
         
               (5)
            
            
               Nariadenie (ES) č. 1292/2008 a vykonávacie nariadenie (EÚ) č. 887/2011 by sa preto mali zodpovedajúcim spôsobom zmeniť.
            
         
               (6)
            
            
               Keďže neexistujú bezpečnostné dôvody na okamžité uplatňovanie zmien v nariadení (ES) č. 1292/2008 a vykonávacom nariadení (EÚ) č. 887/2011 zavedených týmto nariadením, je vhodné stanoviť prechodné obdobie, počas ktorého bude možné spotrebovať existujúce zásoby.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Zmena nariadenia (ES) č. 1292/2008
   V stĺpci 2 prílohy k nariadeniu (ES) č. 1292/2008 sa výraz „Norel SA“ nahrádza výrazom „Evonik Nutrition & Care GmbH“.
   Článok 2
   Zmena vykonávacieho nariadenia (EÚ) č. 887/2011
   Vykonávacie nariadenie (EÚ) č. 887/2011 sa mení takto:
   
               a)
            
            
               v názve sa výraz „Norel SA“ nahrádza výrazom „Evonik Nutrition & Care GmbH“.
            
         
               b)
            
            
               V stĺpci 2 prílohy sa výraz „Norel SA“ nahrádza výrazom „Evonik Nutrition & Care GmbH“.
            
         Článok 3
   Prechodné opatrenia
   Existujúce zásoby doplnkových látok, ktoré sú v súlade s ustanoveniami platnými pred dňom nadobudnutia účinnosti tohto nariadenia, sa môžu naďalej uvádzať na trh a používať až do ich vyčerpania.
   Článok 4
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. februára 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 268, 18.10.2003, s. 29.
   
      (2)  Nariadenie Komisie (ES) č. 1292/2008 z 18. decembra 2008 o povolení Bacillus amyloliquefaciens CECT 5940 (Ecobiol a Ecobiol plus) ako kŕmnej doplnkovej látky (Ú. v. EÚ L 340, 19.12.2008, s. 36).
   
      (3)  Vykonávacie nariadenie Komisie (EÚ) č. 887/2011 z 5. septembra 2011 o povolení prípravku Enterococcus faecium CECT 4515 ako kŕmnej doplnkovej látky pre kurčatá na výkrm (držiteľ povolenia: spoločnosť Norel S.A.) (Ú. v. EÚ L 229, 6.9.2011, s. 7).